Diari Oficial de la Generalitat Valenciana


Sumari del DOGV 419, del 25-08-1986 (1986/807016)

ORDRE de 23 de juliol de 1986, de la Conselleria de Cultura, Educació i Ciència, per la qual s'equipara provisionalment a l'efecte de complement de destinació el lloc d'assessor tècnico-pedagogic de Centres de Professors amb la Direcció d'Estudis de Centres d'Ensenyaments Mitjàns.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   419

Data del DOGV
:   25-08-1986

Secció del DOGV
:   ALTRES DISPOSICIONS

Número del document
:   1986/807016


Data del document
:   23-07-1986

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 23 de juliol de 1986, de la Conselleria de Cultura, Educació i Ciència, per la qual s'equipara provisionalment a l'efecte de complement de destinació el lloc d'assessor tècnico-pedagògic de Centres de Professors amb la Direcció d'Estudis de Centres d'Ensenyaments Mitjans.  
L'article seté del Decret 12/1985 pel qual es regula la creació i funcionament dels Centres de Professors de la Comunitat Valenciana estableix que en cada Centre de Professors hi haurà un equip d'assessorament tècnic-pedagògic, constituït per professors de reconegut prestigi en el camp de la renovació pedagògica.   
Així mateix la Disposició final de l'esmentat Decret autoritza aquesta Conselleria per dictar les normes necessàries per a l'aplicació i desplegament del que s'hi estableix. Fent ús d'aquesta facultat, l'Ordre de 10 d'abril convocà concurs per a la provisió en règim de comissió de Serveis de llocs de Directors de Centres de Professors de la Comunitat Valenciana i l'article segon de la que els aspirants seleccionats tindrien dret a percebre les retribucions bàsiques pròpies del cas a què pertanyen i el complement de destinació que a hores d'ara pertoca al s Directors de Centres d?Ensenyaments Mitjans.   
Adjudicats també per concurs de mèrits els llocs d'assessors tècnic-pedagògics de Centres de Professors i no havent-se determinat el complement de destinació que els pertoca, escau, atés que les funcions que l'esmentat Decret assigna a aquest equip i fins que els esmentats llocs de treball no es classifiquen i preveesquen segons les normes reglamentàriament establertes, d'assignar provisionalment als assessors que actualment ocupen aquests llocs un complement de destinació com a equiparació amb llocs de semblants característiques existents en els Centres d'Ensenyaments.   
Per tot això i fent ús de les facultats que em confereix l'article 35 de la Llei 5/1983 de 30 de desembre de Govern Valencià,  
ORDENE:  
Article únic  
Els assessors tècnic-pedagògics dels Centres de Professors tindran dret a percebre a partir de l'1 de gener de 1987 les retribucions bàsiques pròpies del cas a què pertanyen i el complement de destinació corresponent actualment als Caps d'Estudi de Centres d'Ensenyaments Mitjans.   
DISPOSICIO FINAL  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 23 de juliol de 1986.   
El Conseller de Cultura, Educació i Ciència,  
CEBRIA CISCAR I CASABAN